CELEX: 32010D0301
Language: mt
Date: 2010-05-25 00:00:00
Title: 2010/301/: Deċiżjoni tal-Kummissjoni tal- 25 ta' Mejju 2010 li temenda d-Deċiżjoni 2004/407/KE dwar l-awtorizzazzjoni tal-importazzjonijiet tal-ġelatina fotografika fir-Repubblika Ċeka (notifikata bid-dokument numru C(2010) 3244)

27.5.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 128/9
            
         DEĊIŻJONI TAL-KUMMISSJONI
   tal-25 ta' Mejju 2010
   li temenda d-Deċiżjoni 2004/407/KE dwar l-awtorizzazzjoni tal-importazzjonijiet tal-ġelatina fotografika fir-Repubblika Ċeka
   (notifikata bid-dokument numru C(2010) 3244)
   (It-testi biċ-Ċek, bl-Olandiż, bl-Ingliż, bil-Franċiż u bil-Ġermaniż biss huma awtentiċi)
   (2010/301/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkundsidrat ir-Regolament (KE) Nru 1774/2002 tal-Parlament Ewropew u tal-Kunsill tat-3 ta’ Ottubru 2002 li jippreskrivi regoli tas-saħħa li jirrigwardaw prodotti sekondarji tal-annimali li mhumiex maħsuba għall-konsum uman (1), u partikolarment l-Artikolu 4(4) u l-ewwel u t-tieni subparagrafi tal-Artikolu 32(1) tiegħu,
   Billi:
   
               (1)
            
            
               Ir-Regolament (KE) Nru 1774/2002 jipprojbixxi l-importazzjoni u t-tranżitu tal-prodotti sekondarji u pproċessati tal-annimali fl-Unjoni sakemm ma jkunux ġew awtorizzati skont dak ir-Regolament.
            
         
               (2)
            
            
               Id-Deċiżjoni tal-Kummissjoni 2004/407/KE tas-26 ta’ April 2004 dwar regoli tranżitorji rigward is-saħħa u ċ-ċertifikazzjoni skont ir-Regolament (KE) Nru 1774/2002 tal-Parlament Ewropew u tal-Kunsill dwar l-importazzjoni minn ċerti pajjiżi terzi ta’ ġelatina fotografika (2) tipprevedi, li l-Belġju, il-Lussemburgu, l-Pajjiżi l-Baxxi u r-Renju Unit għandhom jawtorizzaw l-importazzjoni ta’ ċerta ġelatina maħsuba b’mod esklużiv għall-industrija fotografika (ġelatina fotografika), b’konformità ma' dik id-Deċiżjoni.
            
         
               (3)
            
            
               Id-Deċiżjoni 2004/407/KE tipprevedi li tiġi awtorizzata biss l-importazzjoni tal-ġelatina fotografika mill-pajjiżi terzi elenkati fl-Anness ta’ dik id-Deċiżjoni, jiġifieri l-Ġappun u l-Istati Uniti tal-Amerika.
            
         
               (4)
            
            
               Id-Deċiżjoni 2004/407/KE, kif emendata mid-Deċiżjoni tal-Kummissjoni 2009/960/KE (3), tawtorizza l-importazzjoni tal-ġelatina fotografika minn impjanti speċifikati fl-Istati Uniti għar-Repubblika Ċeka. Ir-Repubblika Ċeka issa ppreżentat talba ġdida għall-awtorizzazzjoni tal-importazzjonijiet tal-ġelatina fotografika minn impjant ieħor fl-Istati Uniti. Ir-Repubblika Ċeka kkonfermat li l-kundizzjonijiet stretti ta' passaġġ skont id-Deċiżjoni 2004/407/KE se jiġu applikati sabiex jiġu evitati r-riskji potenzjali għas-saħħa.
            
         
               (5)
            
            
               Skont dan, u bi stennija għar-reviżjoni tar-rekwżiti tekniċi għall-importazzjoni tal-prodotti tal-annimali skont ir-Regolament (KE) Nru 1069/2009 tal-Parlament Ewropew u tal-Kunsill tal-21 ta' Ottubru 2009 li jistabbilixxi regoli ta’ saħħa li jirrigwardaw prodotti sekondarji tal-annimali jew derivati minnhom li mhumiex maħsuba għall-konsum mill-bniedem u li jħassar ir-Regolament (KE) Nru 1774/2002 (Regolament dwar prodotti sekondarji tal-annimali) (4), ir-Repubblika Ċeka għandha titħalla tawtorizza l-importazzjoni tal-ġelatina fotografika minn impjanti addizzjonali fl-Istati Uniti soġġetti għall-konformità mal-kundizzjonijiet stipulati fid-Deċiżjoni 2004/407/KE.
            
         
               (6)
            
            
               Id-Deċiżjoni 2004/407/KE għandha għaldaqstant tiġi emendata skont dan.
            
         
               (7)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   L-Anness I tad-Deċiżjoni 2004/407/KE huwa mibdul bit-test fl-Anness ta' din id-Deċiżjoni.
   Artikolu 2
   Din id-Deċiżjoni għandha tapplika mill-1 ta’ Mejju 2010.
   Artikolu 3
   Din id-Deċiżjoni hija indirizzata lir-Renju tal-Belġju, ir-Repubblika Ċeka, il-Gran Dukat tal-Lussemburgu, ir-Renju tal-Pajjiżi l-Baxxi u r-Renju Unit tal-Gran Brittanja u l-Irlanda ta’ Fuq.
   
      Magħmul fi Brussell, il-25 ta’ Mejju 2010.
      
         
            Għall-Kummissjoni
         
         John DALLI
         
            Membru tal-Kummissjoni
         
      
   
   
      (1)  ĠU L 273, 10.10.2002, p. 1.
   
      (2)  ĠU L 151, 30.4.2004, p. 11.
   
      (3)  ĠU L 330, 16.12.2009, p. 82.
   
      (4)  ĠU L 300, 14.11.2009, p. 1.
   
      ANNESS
      L-Anness I jinbidel b'dan li ġej:
      
         
            “ANNESS I
            IL-PAJJIŻI TERZI U L-IMPJANTI TAL-ORIĠINI, L-ISTATI MEMBRI DESTINATARJI, L-ISTAZZJONIJIET TA’ SPEZZJONI FIL-FRUNTIERA TAL-EWWEL DĦUL FL-UNJONI U L-FABBRIKI TAL-FOTOGRAFIĊI APPROVATI
            
                        Il-Pajjiż terz tal-oriġini
                     
                     
                        L-impjanti tal-oriġini
                     
                     
                        Stat Membru destinatarju
                     
                     
                        Stazzjon ta’ spezzjoni fil-fruntiera tal-ewwel dħul fl-Unjoni
                     
                     
                        Fabbriki fotografiċi approvati
                     
                  
                        Ġappun
                     
                     
                        
                                    Nitta Gelatin Inc.
                                 
                              
                                    2-22 Futamata
                                 
                              
                                    Yao-City, Osaka
                                 
                              
                                    581 – 0024 il-Ġappun
                                 
                              
                                    Jellie Co. Ltd.
                                 
                              
                                    7-1, Wakabayashi 2-Chome,
                                 
                              
                                    Wakabayashi-ku,
                                 
                              
                                    Sendai-city, Miyagi,
                                 
                              
                                    982 Il-Ġappun
                                 
                              
                                    NIPPI Inc. Id-Diviżjoni tal-Ġelatina
                                 
                              
                                    1 Yumizawa-Cho
                                 
                              
                                    Fujinomiya City Shizuoka
                                 
                              
                                    418 – 0073 il-Ġappun
                                 
                              
                     
                        Il-Pajjiżi l-Baxxi
                     
                     
                        Rotterdam
                     
                     
                        
                                    FUJIFILM Ewropa B.V.,
                                 
                              
                                    Oudenstaart 1
                                 
                              
                                    5047 TK Tilburg,
                                 
                              
                                    Il-Pajjiżi l-Baxxi
                                 
                              
                  
                        
                                    Nitta Gelatin Inc.
                                 
                              
                                    2-22 Futamata
                                 
                              
                                    Yao-City, Osaka
                                 
                              
                                    581 – 0024 Il-Ġappun
                                 
                              
                     
                        Ir-Renju Unit
                     
                     
                        Liverpool Felixstowe
                     
                     
                        
                                    Kodak Ltd Headstone Drive, Harrow, MIDDX
                                 
                              
                                    HA4 4TY,
                                 
                              
                                    ir-Renju Unit
                                 
                              
                  
                        Ir-Repubblika Ċeka
                     
                     
                        Hamburg
                     
                     
                        
                                    FOMA BOHEMIA spol. s r.o.
                                 
                              
                                    Jana Krušinky 1604
                                 
                              
                                    501 04 Hradec Králové,
                                 
                              
                                    ir-Repubblika Ċeka,
                                 
                              
                  
                        L-Istati Uniti tal-Amerika
                     
                     
                        
                                    Eastman Gelatine Corporation,
                                 
                              
                                    227 Washington Street,
                                 
                              
                                    Peabody, MA, 01960 USA
                                 
                              
                                    Gelita L-Amerika ta' Fuq, Gelita North America,
                                 
                              
                                    2445 Port Neal Industrial Road
                                 
                              
                                    Sergeant Bluff, Iowa, 51054 USA
                                 
                              
                     
                        Il-Lussemburgu
                     
                     
                        Antwerp
                        Zaventem
                        Il-Lussemburgu
                     
                     
                        
                                    DuPont Teijin
                                 
                              
                                    Il-Lussemburgu SA
                                 
                              
                                    PO Box 1681
                                 
                              
                                    L-1016 il-Lussemburgu
                                 
                              
                  
                        Ir-Renju Unit
                     
                     
                        Liverpool
                        Felixstowe
                     
                     
                        
                                    Kodak Ltd
                                 
                              
                                    Headstone Drive, Harrow, MIDDX HA4 4TY
                                 
                              
                                    Ir-Renju Unit
                                 
                              
                  
                        Ir-Repubblika Ċeka
                     
                     
                        Hamburg
                     
                     
                        
                                    FOMA BOHEMIA spol. s r.o.
                                 
                              
                                    Jana Krušinky 1604
                                 
                              
                                    501 04 Hradec Králové,
                                 
                              
                                    ir-Repubblika Ċeka”